อกหัก5พัน บุกคลังแจงโดนตัดสิทธิ์
อกหัก5พัน บุกคลังแจงเหตุผลไม่ได้รับเงิน ทั้งที่ให้ข้อมูลตามจริง
13 เม.ย. 2563

จากกรณีที่ผู้ลงทะเบียนขอรับเงินเยียวยาผลกระทบโควิด 5,000 บาท ผ่านเว็บไซต์ www.เราไม่ทิ้งกัน.com ล่าสุดกว่า 27 ล้านคน และได้ตรวจสอบคุณสมบัติแล้ว 7.99 ล้านคน ผ่านเกณฑ์ 1.68 ล้านคน และไม่ผ่าน 4.78 ล้านคน โดยระบบได้ทยอยส่ง SMS แจ้งเมื่อวันที่ 11-12 เม.ย. ที่ผ่านมา
ผู้สื่อข่าวรายงานว่า เมื่อวันที่ 13 เม.ย. ที่กระทรวงการคลังปรากฏว่า มีผู้ลงทะเบียนไม่ผ่านเดินทางมาที่กระทรวงการคลังจำนวนหลายร้อยคนตลอดทั้งวัน ซึ่งส่วนใหญ่มีอาชีพ ค้าขาย ขับรถแท็กซี่ และวินมอเตอร์ไซค์ ไม่ได้รับเงินช่วยเหลือ จึงต้องการให้กระทรวงการคลังชี้แจงเหตุผล
ทั้งนี้ กระทรวงการคลังได้ ให้เจ้าหน้าที่มารับเรื่้อง โดยให้กรอกเอกสาร แบบคำขอใช้บริการศูนย์บริการร่วมกระทรวงการคลัง โดยให้กรอกรายละเอียดชื่อนามสกุล หมายเลขบัตรประชาชน เพื่อที่จะดำเนินการตรวจสอบให้ในระบบต่อไป
นายวิเชียร เอี้ยวอักษร หนึ่งในผู้มายื่นเรื่องที่กระทรวงการคลัง เปิดเผยว่า มีอาชีพขับรถแท๊กซี่มากว่า 15 ปี และได้ลงทะเบียนตั้งแต่วันที่ 28 มี.ค. 2563 ซึ่งเป็นวันแรกที่เปิดให้มีการลงทะเบียน แต่ปรากฏว่ายังไม่ได้รับเงิน โดยระบบบอกว่าอยู่ระหว่างการพิจารณา
นายวิเชียร กล่าวว่า ต้องการให้คลังชี้แจงว่า ทำไมตนเองถึงยังไม่ได้รับเงินเพียงแค่ตัวเองมีอนุญาตขับขี่รถยนต์สาธารณะประเภท 2 ซึ่งสามารถขับรถได้ทุกประเภท ทั้งแท็กซี่ และรถประจำทางอื่นๆ แต่กระทรวงกาคลังกลับไม่ ไปให้แต่เฉพาะผู้ที่มีใบอนุญาตขับขี่เฉพาะแท็กซี่เพียงอย่างเดียวเท่านั้น
"ผมขับแท็กซี่มากว่า 15 ปี ลงข้อมูลจริงทุกอย่าง มีทั้งใบอนุญาตใบขับขี่รถยนต์เพื่อการพาณิชย์ มีบัตรและหมายเลขประจำตัวผู้ขับแท๊กซี่ แต่กลับไม่ได้รับเงิน จึงต้องการให้กระทรวงการคลังชี้แจง และรีบจ่ายเงินเพราะได้รับความเดือนร้อนมาก" นายวิเชียร กล่าว